In seisoen: waatlemoen! | Stillewe
In seisoen: waatlemoen!
January 23, 2015January 25, 2015 ~ Jeanne	‘n Versengende dag in die Kaap. Die kwik draai by 32 en die kraaie gaap. Al wat my deur die ellelange dag kry is ‘n halwe, yskoue waatlemoen in die yskas waarvan ek elke nou en dan ‘n wig gaan afsny vir soet lafenis … en die waatlemoen-margarita wat beplan word vir uitkloktyd. Die waatlemoen sorg dat dit ‘n minder suur gedoente is as die tradisionele margarita; boonop is daar min dinge so verfrissend soos koue waatlemoensap op ‘n snikhete dag.
¼ koppie waatlemoensap
15 ml lemmetjiesap
30 ml suurlemoenlikeur (soos Triple Sec)
1. Gooi ‘n bietjie sout uit in ‘n kleinbordjie, maak die rand van ‘n martini- of margarita-glas nat, dop dit om en draai in die sout sodat dit ‘n randjie vorm.
2. Meng die res van die bestanddele saam en gooi bo-oor ‘n blokkie ys in die glas.
3. Garneer met ‘n lemmetjieskyfie en geniet.
4. Herhaal soos nodig …
< Previous Alle eer aan aspersiesNext > In seisoen: eiervrugte	One thought on “In seisoen: waatlemoen!”	Elana says:	January 26, 2015 at 6:22 pm	Ek boekmerk hierdie ene vir as die kinders gaan slaap. So mooi ook!